Муддатидан илгари Ўзбекистон Республикаси Президенти сайловини ўтказувчи комиссиялар аъзоларининг малакасини оширишни ташкил этиш Концепциясига

1-ИЛОВА

**Ўқув-амалиёт машғулотларини ташкил этиш ва ўтказилишини мувофиқлаштириш бўйича республика ишчи гуруҳининг**

**АСОСИЙ ВАЗИФАЛАРИ**

Юқори малакали экспертлар, республика ва ҳудудий тренерлар рўйхатини шакллантириш, ўқув-амалий материалларни тайёрлашни ташкиллаштириш *(маъруза матни, топшириқ саволлари, тест, тақдимот материаллари, инфографика, видео-дарс, видеоролик ва бошқалар)*, республика ва ҳудудий тренерларга, округ ва участка сайлов комиссиялари учун каскад усулида ўқув-амалиёт машғулотларини сифатли ташкил этиш, таълим сифатини мониторинг қилиш ҳамда мувофиқлаштириш бўйича Ўзбекистон Республикаси Президенти ҳузуридаги Давлат бошқарув академиясида республика ишчи гуруҳи ташкил этилади.

Республика ишчи гуруҳига қуйидаги вазифалар юклатилади:

Марказий сайлов комиссиясининг қарори билан тасдиқланган Муддатидан илгари Ўзбекистон Республикаси Президенти сайловини ўтказувчи комиссиялар аъзоларининг малакасини оширишни ташкил этиш Концепциясининг ижросини таъминлаш;

тегишлиги бўйича Қорақалпоғистон Республикаси, вилоятлар   
ва Тошкент шаҳри марказларида ўқув-амалиёт машғулотларини ташкил этиш ва ўтказилишини мувофиқлаштириш бўйича ҳудудий ишчи гуруҳлари тузилишини ташкиллаштириш;

ҳудудий ишчи гуруҳлари томонидан тегишлиги бўйича ўз ҳудудларидаги ҳар бир туман (шаҳар)да ўқув-амалиёт машғулотларини ташкил этиш ва ўтказилишини мувофиқлаштириш бўйича туман (шаҳар) ишчи гуруҳларини тузилишини назорат қилиш;

юқори малакали экспертлар томонидан ўқув-амалий материалларни тайёрланишини ташкиллаштириш *(маъруза матни, топшириқ саволлари, тест, тақдимот материаллари, инфографика, видео-дарс, видеоролик ва бошқалар);*

Республиканинг нуфузли олий таълим муассасалари тавсиясига асосан республика тренерлари таркибини шакллантириш тасдиқлаш, уларни тегишлиги бўйича Республика ҳудудларига бириктириш ҳамда улар билан фуқаровий-ҳуқуқий тусдаги шартнома тузиш учун тасдиқланган рўйхатини Марказий сайлов комиссиясига тақдим этиш;

ҳудудий ишчи гуруҳлар тавсиясига асосан ҳудудий тренерлар таркибини шакллантириш, тасдиқлаш ҳамда улар билан фуқаровий-ҳуқуқий тусдаги шартнома тузиш учун тасдиқланган рўйхатни Марказий сайлов комиссиясига тақдим этиш;

республика ва ҳудудий тренерлар, участка сайлов комиссиялари аъзолари учун каскад усулида ўқув-амалиёт машғулотларини сифатли ташкил этиш учун ўқув дастурларини ишлаб чиқиш ва ўқитиш режа-графигини тасдиқлаш;

округ сайлов комиссияси раиси, раис ўринбосари ва котиблари учун ўқув-амалиёт машғулотларининг ўқув дастурини ишлаб чиқиш ва дастурга мувофиқ ўқув-амалиёт машғулотларини сифатли ўтказишни ташкил қилиш;

ҳудудий тренерларни ўқитиш учун тегишинча ҳудудий ишчи гуруҳлари томонидан Қорақалпоғистон Республикаси, вилоятлар ва Тошкент шаҳри марказларида замонавий бино (ўқув муассасаси)ни танлашни, республика тренерлари томонидан ўқув-амалиёт машғулотларини ўтказиш учун аудиторияларни жиҳозлашни, амалий машғулот учун намунавий сайлов участкасини шакллантириш ва жиҳозлашни ташкиллаштириш;

ўқув-амалиёт машғулотларига жалб этилган ҳудудий тренерлар контингентини туман (шаҳар)ларга бириктирилишини назорат қилиш ва улар томонидан ўқув-амалиёт машғулотлари белгиланган муддатларда, сифатли ўтказилишини мониторинг қилиш;

тегишлиги бўйича ҳудудий ишчи гуруҳлари томонидан (туман ва шаҳар ишчи гуруҳлари билан ҳамкорликда) участка сайлов комиссияси раиси, раис ўринбосари ва котибидан иборат тингловчилар рўйхатлари шакллантирилиши, гуруҳларга тақсимланиши ва тасдиқланишини ташкил этиш;

ҳар бир туман (шаҳар)да участка сайлов комиссияси раиси, раис ўринбосари ва котибларидан иборат тингловчилар гуруҳлари учун   
ўқув-амалиёт машғулотлари ўтказиладиган бинолар танланишини   
ва Концепцияда белгиланган тартибда жиҳозланишини таъминлаш;

тингловчиларнинг ўқув-амалиёт машғулотларида ўз вақтида ва тўлиқ иштирок этишларини мониторинг қилиш;

ўқув-амалиёт машғулотларини онлайн мониторинг қилиш учун зарурий қурилмалар билан (онлайн видеокамера, микрофон, тезлиги юқори бўлган интернет) таъминланишини назорат қилиш;

ўқув-амалиёт машғулотлари якуни бўйича тингловчиларни тест синовларидан ўтказиш ва натижаларини таҳлил қилиш жараёнларини мониторинг қилиш;

ўқув-амалиёт машғулотларининг сифатли ва белгиланган режа-жадвал асосида ўтказилиши юзасидан таҳлилий маълумот тайёрлаш ва кунликтайёрланган маълумотларни Марказий сайлов комиссиясига тақдим этиб бориш.